laion/Wikipedia-Exotic huggingface dataset:
פאק וואנג-ריונג

פאק וואנג-ריונג (בקוריאנית: 박광룡; נולד ב-27 בספטמבר 1992) הוא כדורגלן צפון קוריאני המשחק בעמדת החלוץ. פאק, התחיל את הקריירה שלו במחלקת הנוער של קיגוואנצ'ה המקומית, ממנה עבר לוולמידו ולאחר מכן חזר לקיגוואנצ'ה. בינואר 2011 חתם בוויל השווייצרית וב-27 ביוני 2011 חתם בפ.צ. בזל. ב-13 ביולי 2011 הבקיע בניצחון 1-2 נגד ווסטהאם יונייטד במסגרת גביע יוהרן. 3 ימים לאחר מכן, פאק ערך את הופעת הבכורה שלו בליגת העל השווייצרית בתיקו 1-1 נגד יאנג בויז ברן. במקביל, פאק שיחק גם בקבוצה הצעירה של המועדון. ב-14 בספטמבר 2011 הפך לצפון קוריאני הראשון שרושם דקות משחק בליגת האלופות כאשר רשם דקות משחק בניצחון 1-2 נגד אוצלול גאלאץ. בעונת 2012/2013 פאק שיחק בעיקר בקבוצה הצעירה של המועדון ובינואר 2013 פאק הושאל לבלינצונה עד לסיום העונה. ב-20 ביוני 2013, סוכמה השאלתו לפ.צ. ואדוץ עד לסיום העונה, אמנם כעבור זמן קצר הוחזר לסגל הקבוצה בעקבות פציעתו של מרקו סטרלר וחזר לוואדוץ בינואר 2014 והיה שותף לעלייה של המועדון לליגת העל השווייצרית. ב-1 ביולי 2015 חתם בביל ביין שהצטרף לקבוצה בהעברת חופשי. ב-4 בינואר 2016 הצטרף ללוזאן. בעונתו הראשונה במועדון רשם מאזן מרשים של 6 שערים ב-9 משחקים. ב-27 בדצמבר 2009 פאק ערך את הופעת הבכורה שלו בנבחרת קוריאה הצפונית בניצחון 0-1 נגד מאלי, כאשר הוא בן 17 שנים ו-3 חודשים בלבד. ב-19 בפברואר 2010 הבקיע את שער הבכורה שלו בנבחרת בניצחון 0-4 נגד קירגיזסטן. השתתף עם הנבחרת פעמיים בגביע אסיה בכדורגל. נבחרת קוריאה הצפונית גביע האתגר של ה-AFC: 2010, 2012 פ.צ. בזל ליגת העל השווייצרית: 2011/2012 הגביע השווייצרי: 2011/2012 גביע יוהרן: 2011 פ.צ. ואדוץ גביע ליכטנשטיין: 2013/2014 ליגת האתגר השווייצרית: 2013/2014 מדיה וקבצים בנושא פאק וואנג-ריונג בוויקישיתוף פאק וואנג-ריונג, באתר Transfermarkt פאק וואנג-ריונג, באתר Soccerway פאק וואנג-ריונג, באתר WorldFootball.net פאק וואנג-ריונג, באתר National Football Teams פאק וואנג-ריונג, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאק וואנג-ריונג".
ולנטין מיכאילה

ולנטין מיכאי מיכאילה (ברומנית: Valentin Mihai Mihăilă; נולד ב-2 בפברואר 2000 בטרגובישטה שברומניה) הוא כדורגלן רומני המשחק בעמדת קשר הכנף בקבוצת אטאלנטה מהסרייה א', בהשאלה מפארמה, ובנבחרת רומניה. מיכאילה החל את הקריירה המקצוענית שלו באוניברסיטטה קראיובה. ב-5 באוקטובר 2020 חתם בפארמה מהסרייה א'. ב-31 בינואר 2022 הושאל לאטאלנטה מהסרייה א' למשך חצי עונה. ב-25 במרץ 2021 ערך מיכאילה את הופעת הבכורה שלו בנבחרת רומניה, בניצחון 2–3 על נבחרת מקדוניה הצפונית במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. נכלל בסגל נבחרת רומניה ליורו 2024. אוניברסיטטה קראיובה הגביע הרומני (1): 2017/2018 ולנטין מיכאילה, באתר Transfermarkt ולנטין מיכאילה, באתר Soccerway ולנטין מיכאילה, באתר WorldFootball.net ולנטין מיכאילה, באתר National Football Teams ולנטין מיכאילה, באתר FootballDatabase.eu Official: Mihaila to Parma באתר Football Italia, ‏ 5 באוקטובר 2020 (באנגלית) WELCOME MIHAILA! באתר הרשמי של אטאלנטה, 31 בינואר 2022 (באנגלית) Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
שובר גלים (פירושונים)

האם התכוונתם ל... שובר גלים - מבנה, נייח או צף, המוצב בים ומיועד לרכך את אנרגיית הגלים. שוברי גלים – סדרת נעורים ישראלית ששודרה החל מ-22 ביוני 2014 ועד 3 בפברואר 2016 מבצע שובר גלים – מבצע שהחל ב-31 במרץ 2022 לאחר מספר פיגועים
הבחירות הפרלמנטריות בהונגריה 2022

הבחירות הפרלמנטריות בהונגריה 2022 התקיימו בהונגריה ב-3 באפריל 2022 לבחירת האספה הלאומית, במקביל למשאל עם (אנ'). חוק הבחירות, שבמסגרתו נערכו שתי מערכות הבחירות הקודמות (2014 ו-2018), קבע את מספר המועמדים למחוזות הבחירה שהמפלגה צריכה להתמודד בפריסה ארצית. ב-15 בדצמבר 2020, האספה הלאומית, שבה החזיקו מפלגות השלטון ברוב הדרוש של 2/3, הצביעה להגדיל את הדרישות לסך של 71 מועמדים של מחוז בחירה לפחות ב-14 מחוזות ובבירה. ב-20 בדצמבר 2020 החליטו הקואליציה הדמוקרטית, Jobbik, LMP, MSZP, תנועת המומנטום והדיאלוג לרוץ יחד ברשימה משותפת (עדיין ללא שם), ולגבש ברית משותפת לקראת הבחירות. קואליציית האופוזיציה הייתה מגוונת מאוד מבחינה אידאולוגית, דבר שתואר על ידי הפרשנים כמכשול פוטנציאלי להצגת חזית מאוחדת על מנת לנצח את ויקטור אורבן. הפריימריז של האופוזיציה נערכו בין התאריכים 18–28 בספטמבר 2021 (סיבוב ראשון) ו-10–16 באוקטובר 2021 (סיבוב שני), כדי לבחור את המועמד לראשות ממשלת הונגריה הנתמך על ידי מפלגות האופוזיציה להקמת קואליציה שתתחרה בה. ב-17 באוקטובר 2021, ניצח המועמד העצמאי פטר מארקי-זאי בסיבוב השני של הפריימריז באופוזיציה, והפך למועמד האופוזיציה המאוחדת בבחירות לראשות הממשלה. המפלגות גם בחרו מועמדים משותפים למחוזות חד-חברים באמצעות הפריימריז בסיבוב הראשון. ויקטור אורבן, ראש ממשלת הונגריה המכהן, ניצח בבחירות בפער ניכר, וזכה בקדנציה רביעית. מפלגת פידס בראשותו זכתה ב-136 מושבים בפרלמנט מתוך 195 מושבים, והגדילה את כוחה ב-3 מושבים. עם 54.18% מהקולות, פידס קיבלה את נתח הקולות הגבוה ביותר של כל מפלגה מאז נפילת הקומוניזם ב-1989. מפלגת הימין הקיצוני הלאומני "מולדת", זכתה לראשונה במושבים והשיגה 7 מושבים. הפרשנים אמרו כי חלק ניכר ממצביעי יוביק נטשו אותה לטובת המפלגה החדשה. מדיה וקבצים בנושא הבחירות הפרלמנטריות בהונגריה 2022 בוויקישיתוף Wolters Kluwer Hungary Kft, 2011. évi CCIII. törvény az országgyűlési képviselők választásáról - Hatályos Jogszabályok Gyűjteménye, net.jogtar.hu (באנגלית) Inside the Hungarian campaign to beat Viktor Orbán, POLITICO, ‏26 ביולי 2021 (באנגלית אמריקאית) Conservative wins Hungarian opposition race to face Orbán in 2022, POLITICO, ‏17 באוקטובר 2021 (באנגלית אמריקאית) Viktor Orbán wins fourth consecutive term as Hungary’s prime minister, the Guardian, ‏2022-04-03 (באנגלית) Hungary's nationalist leader Viktor Orban wins fourth successive term, France 24, ‏2022-04-03 (באנגלית)
יאנג

האם התכוונתם ל... ניסוי יאנג – ניסוי המציג את האופי הגלי של אור יאנגצה – הנהר הארוך ביותר באסיה והשלישי באורכו בעולם יין-יאנג – מושג מהפילוסופיה הסינית אוניברסיטת בריגהאם יאנג – אוניברסיטה אמריקאית פרטית, בעלת אוריינטציה נוצרית-מורמונית סמסונג גלקסי יאנג – טלפון חכם מתוצרת סמסונג אישים אואן יאנג – איש עסקים ותעשיין אמריקני אנגוס יאנג – הגיטריסט המוביל של להקת AC/DC אנדרו יאנג – פוליטיקאי, דיפלומט ופעיל זכויות אזרח אמריקאי אשלי יאנג – כדורגלן אמריקאי בולו יאנג – מפתח גוף מקצועי ושחקן סרטי אמנויות לחימה סיני בלאמי יאנג – שחקנית אמריקאית ברט יאנג – שחקן אמריקאי בריגהם יאנג – נשיא כנסיית המורמונים ג'ון יאנג – אסטרונאוט אמריקאי, הראשון שטס שש פעמים לחלל ג'ורג' יאנג – מזכיר המלחמה הבריטי בסוף המאה ה-18 ג'ורג' יאנג (סוחר סמים) – דמות מרכזית בייבוא קוקאין לארצות הברית בשנות ה-70 ובתחילת שנות ה-80 ג'ורג' יאנג (שחקן) – שחקן קולנוע טלוויזיה וסופר בריטי גיג יאנג – שחקן קולנוע, טלוויזיה ותיאטרון אמריקני יאנג הואיאן (ילידת 1981) – מיליארדרית סינית, האישה העשירה באסיה (2018) יאנג היון-ג'ון (יליד 2002) – כדורגלן דרום קוריאני וילי יאנג – כדורגלן סקוטי ויקטור יאנג – מלחין, מעבד, כנר, ומנצח יהודי אמריקאי יאנג ז'י (יליד 1983) – כדורגלן עבר סיני (שוער) יאנג חווי – מתמטיקאי סיני טוד יאנג – פוליטיקאי אמריקאי טיילר יאנג – שחקן קולנוע וטלוויזיה אמריקאי טריי יאנג – כדורסלן אמריקאי יאנג יונג יון (יליד 1972) – שחקן גולף מקצועי דרום קוריאני לי הסיין יאנג – בנו השני של ראש ממשלתה הראשון של סינגפור, איש עסקים לורטה יאנג – שחקנית קולנוע אמריקאית יאנג ליוויי – הטייקונאוט הראשון בחלל לסטר יאנג – נגן סקסופון אמריקאי מייקל יאנג – כרונוביולוג אמריקאי, זוכה פרס נובל לפיזיולוגיה או לרפואה ניל יאנג – מוזיקאי ויוצר סרטים קנדי ניק יאנג – כדורסלן אמריקאי המשחק בליגת ה-NBA סון יאנג – שחיין סיני סטיב יאנג – שחקן פוטבול אמריקאי סימון יאנג – מנצחת אוסטרלית פול יאנג – זמר פופ אנגלי צ'ן-נינג יאנג – פיזיקאי סיני אמריקני קווין יאנג – אצן אמריקאי קולויל יאנג – המושל הכללי של בליז משנת 1993 יאנג קיונג ג'ונג (1920–1992) – היה חייל קוריאני שלחם במסגרת צבאות יפן, ברית המועצות וגרמניה הנאצית קיט יאנג שחקן תיאטרון, קולנוע וטלוויזיה אוגנדי-אנגלי רובי יאנג – כדורגלן הפועל חיפה ונבחרת ישראל בכדורגל רוברט יאנג (שחקן) – שחקן אמריקאי רוי ארצ'יבלד יאנג – בנקאי אמריקאי ששימש כיושב ראש דירקטוריון הפדרל רזרב יאנג שאנג-קון (1907–1998) – היה פוליטיקאי סיני, שימש כנשיא הרפובליקה העממית של סין תחת דנג שיאופינג שון יאנג – שחקנית אמריקאית ת'דאוס יאנג – כדורסלן אמריקאי תומאס יאנג – מדען אנגלי שפעל במאה ה-19
מבצע רימון

מבצע רימון התרחש בחזית המערבית במלחמת העולם השנייה, וכלל חציית נהר רור בין רורמונד לדירן על ידי הארמייה האמריקנית התשיעית, בפיקודו של לוטננט גנרל ויליאם הוד סימפסון, בפברואר 1945, שסימן את תחילת פלישת בעלות הברית המערביות לגרמניה. ב-9 בפברואר, הארמייה האמריקנית התשיעית - שפעלה תחת קבוצת הארמיות ה-21 האנגלו-קנדית של פילדמרשל ברנרד לו מונטגומרי מאז הקרב על הבליטה - הייתה אמורה לחצות את הרור ולחבור עם הארמייה הקנדית הראשונה, בפיקודו של לוטננט-גנרל הארי קריראר, שהתקדמה מאזור ניימכן בהולנד במבצע ממשי, שהחל בשעה 05:00 ב-8 בפברואר. עם זאת, לאחר שהקנדים התקדמו, פתחו הגרמנים את שערי הסכרים של הסכרים במעלה הזרם (סכר רור וסכר אורפט). זה מנע מהאמריקאים לחצות כמתוכנן. היה צפוי שהגרמנים ינסו לעשות זאת, ושקבוצת הארמיות ה-12 של גנרל עומר בראדלי תוכל ללכוד אותם בזמן כדי לעצור את ההצפה. במהלך השבועיים שבהם הנהר הוצף, היטלר לא איפשר לגנרל-פלדמרשל גרד פון רונדשטט לסגת מאחורי הריין, בטענה שזה רק יעכב את הקרב הבלתי נמנע. הוא הורה לו להילחם במקום שבו עמדו כוחותיו. הכוחות הללו כללו את הארמייה ה-15, בפיקודו של גוסטב-אדולף פון צנגן, ואת ארמיית הצנחנים הראשונה, בפיקודו של אלפרד שלם. הארמייה התשיעית הצליחה סוף סוף לחצות את הנהר ב-23 בפברואר. עד אז, גם כוחות אחרים של בעלות הברית היו קרובים לנהר הריין. באותה תקופה, כוחות בריטים וקנדים ניצחו בקרב על הרייכסוואלד, ספגו אבדות כבדות, והתקדמו עד לאזור גוך. רק בימים האחרונים של פברואר השתכנע היטלר לפנות את מהבלט ליד רורמונד, שם בוצרה עמדת מאס-רור באופן זמני מאז סתיו 1944, שכן כעת הייתה מאוימת על ידי כיתור משני הצדדים. הכוחות הגרמנים הנסוגים גילו התנגדות חזקה יותר רק בכפרים ובעיירות. ארקלנץ נתפסה ב-26 בפברואר על ידי כוחות מדיוויזיית הרגלים ה-102 ומנשנגלדבאך ב-1 במרץ על ידי גדוד של דיוויזיית הרגלים ה-29. באותו יום הגיעו גורמים מהדיוויזיה המשוריינת ה-2 לפאתי קרפלד, לאחר שמצאו גשר שלם מעל התעלה הצפונית. ניסיונות לבנות את גשר הריין בין קרפלד-אורדינגן לדואיסבורג-מונדלהיים וגשר הרכבת האוס-קניפ בריינהאוזן נכשלו: הוורמאכט פוצץ אותם לפני הגעת הכוחות האמריקנים. פנלו, בריגן, קאלדנקירכן, פירזן, אנראט ושיפבאן, בין היתר, נכבשו גם הם ב-1 במרץ. בליל 1–2 במרץ 1945, כ-20 טנקים גרמניים מדיוויזיית הפאנצר להר ו-150 פאנצרגרנדירים פתחו בהתקפת פתע על שיפבאן בניסיון לכבוש אותה מחדש. הם ניהלו קרבות מרים וקרבות מבית לבית, הרגו למעלה מ-100 חיילים אמריקאים מהדיוויזיה המשוריינת ה-2 והשמידו 22 כלי רכב משוריינים, כולל טנקים כבדים אמריקאים. 28 חיילי הוורמאכט נפלו בקרב ו-7 אזרחים גרמנים מתו. בשלוש לפנות בוקר הם ביטלו את המתקפה. היא נועדה לאפשר לחיילים גרמנים המוצבים ליד מנשנגלדבאך לסגת דרך כביש 57 הפדרלי אל גשר קרפלד-אורדינגר. ב-3 במרץ נפגשו חיילים אמריקאים ובריטים-קנדיים ליד גלדרן. הוורמאכט ניסה להחזיק ראש גשר על פני הריין (ב- Rheinbabenbrücke) בווסל מספיק זמן כדי לאפשר לחיילי ארמיית הצנחנים הראשונה לסגת. ראש גשר זה חוסל בקרבות קשים עד 11 במרץ בשיתוף כוחות בעלות הברית המערביות לאחר פיצוץ הגשרים הגרמנים האחרונים. ב-4 במרץ נכבשה העיר מורס, ב-5 במרץ העיירות הומברג וריינהאוזן מול גדת הריין בדואיסבורג. ב-4 במרץ פוצצו כוחות גרמנים את גשרי הריין להוכפלד, ואנהיימרורט ורוהררט, ואורדינגן. הארמייה האמריקנית התשיעית הצהירה כי הרגה כ-6,000 חיילים גרמנים ולקחה 30,000 שבויים במהלך מבצע רימון עם אבדות משלה של פחות מ-7,300 איש (כולל 1,330 הרוגים). מדיה וקבצים בנושא מבצע רימון בוויקישיתוף
חולצה כחולה

החולצה הכחולה היא החולצה המשמשת את חניכי תנועות הנוער הציוניות-סוציאליסטיות המכונות גם בפי חניכיהן ומדריכיהן "התנועות הכחולות" על שם חולצה זו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. צבע החולצה הכחול מסמל את מעמד הפועלים ולכן כשהוקמה בשנת 1924 תנועת הנוער העובד החולצה נבחרה לשמש כמדי התנועה. בשנת 1929 כשהוקמה תנועת השומר הצעיר הארץ ישראלית הוחלט לאמץ את החולצה הכחולה אך צבע השרוך שונה מאדום ללבן. אחרי השואה שינתה התנועה העולמית של השומר הצעיר את חולצתה גם. התנועות המשתמשות בחולצה זו כיום נבדלות זו מזו במאפיינים שונים של החולצה: הנוער העובד והלומד ובני המושבים: שרוך אדום, המסמל את דם הפועלים והעמדות הסוציאליסטיות של התנועה. כינוי החולצה בתנועה הוא "חולצת תנועה" בנוער העובד והלומד ו"חולצה כחולה" בבני המושבים במחנות העולים כיום נהוג לכנות את החולצה בשני השמות. בנוער העובד והלומד נהוג להוסיף את סמל התנועה בצד האחורי של החולצה, ובחטיבת בני המושבים היה נהוג להוסיף את סמל בני המושבים על הכיס הקדמי. השומר הצעיר: שרוך לבן, המשלים את צבעי הלאום בחולצה, ומסמל טוהר מידות (ראו הרחבה בערך השומר הצעיר). כינוי החולצה בתנועה הוא "שומרית". התנועה החדשה: שרוך תכלת, שביחד עם הכחול מסמלים את המרחבים האינסופיים: מים ושמיים. המחנות העולים: שבעה כפתורים לבנים שלושה בחזה שניים בכיסי החולצה ושניים בשרוולים אשר מסמלים את שבעת ערכי התנועה. בנוסף לסמל התנועה מאחור כנהוג בכל התנועות, תפור גם סמל התנועה על הכיס השמאלי. כינוי החולצה בתנועה הוא "חולצה כחולה". האיחוד החקלאי: חולצה כחולה (כהה יותר משל שאר התנועות) עם סמל של האיחוד החקלאי בצד שמאל, כאשר בצד שני יש בדרך כלל את סמל הסניף. מאחורי החולצה יש את סמל התנועה ומתחתיה את שם הסניף (או את מספר הגרעין). כינוי החולצה בתנועה הוא "חולצת תנועה" או "חולצת איחוד". בשנת 1925 עלו להופעה חברי "קיבוץ השומר הצעיר ס.ס.ס.ר" (לימים אפיקים), לכבוד חדר האוכל החדש של קיבוצם בעפולה. ההופעה שנכתבה על ידי מרדכי זעירא ודודיק ורטמן נקראה "חולצה כחולה" וכך גם התלבשו כל המופיעים, כמחווה ללהקות שהיו מופיעות בברית המועצות שלאחר מהפכת אוקטובר, להקות אלו היו להקות של לובשי חולצות כהות שהיו מופיעות במפעלים ומעבירות מסרים פוליטיים בהופעותיהן. ההופעה בחדר האוכל הייתה לכבוד הקמת ההסתדרות וכל קטע בהופעה עסק באחד ממוסדותיה בצורה הומוריסטית וביקורתית. הפזמון של אותו ערב היה השיר שלימים יהיה הבסיס לשלל שירי תנועות הנוער לובשי החולצות הכחולות. חולצה כחולה במפעלה תמשוך לבם של כל הפועלים. חולצה כחולה והיא עולה בלי שום ספק על כל העיתונים. הגרסה הידועה יותר נכתבה והולחנה אף היא בידי מרדכי זעירא. הבית הראשון בשיר דומה לשתי השורות האחרונות לעיל, תוך החלפת "עיתונים" ב"עדיים" כדלקמן: חֻלְצָה כְּחֻלָּה, וְהִיא עוֹלָה, וְהִיא עוֹלָה עַל כָּל הָעֲדָיִים. חֻלְצָה כְּחֻלָּה, וְהִיא עוֹלָה בְּלִי שׁוּם סָפֵק עַל כָּל הָעֲדָיִים. (הבית השני זהה לשתי השורות הראשונות בגרסת אפיקים.) מילות השיר "חולצה כחולה" והאזנה לו באתר זמרשת כך הפך שיר בערב תרבות של אפיקים להמנון תנועות הנוער
הילוך חוזר (תוכנית טלוויזיה)

הילוך חוזר הייתה תוכנית אירוח ישראלית בהנחייתו של אהוד מנור שבה התארחו מגוון מפורסמים כגון: זמרים, שחקנים, כדורגלנים, סופרים, משוררים ועוד. כמה שנים לאחר מכן נעשתה תוכנית בעלת רעיון דומה בערוץ הראשון בשם "כך היה" בהנחיית יגאל רביד. התוכנית שודרה לראשונה בערוץ הראשון בשנת 1994. מנחה התוכנית שלה היה אהוד מנור, האורחת הראשונה בתוכנית הייתה עפרה חזה. בפתיח התוכנית רואים תמונות של מפורסמים מעופפים באוויר בזמן שהן מתחלפות מתמונות ישנות שלהם לתמונות עדכניות. בין המפורסמים שניתן למצוא בפתיח הם עזר ויצמן, שושנה דמארי, לאה ויצחק רבין, שולמית אלוני, בנימין נתניהו, יפה ירקוני, נחמן שי, גאולה כהן, שמעון פרס, יוסי שריד, מנחה התוכנית אהוד מנור ועוד. נעימת הפתיחה היא "ארוחת בוקר" מתוך האלבום קווים. בדרך כלל במהלך התוכנית נהג מנור להראות לאורחים בתוכנית סרטוני וידאו שלהם מן העבר (מכאן לקוח השם הילוך חוזר). בסוף סרטון הווידאו האורחים בתוכנית היו מגיבים על הסרטון. בין המפורסמים שהתארחו בתוכנית הם: עפרה חזה ירדנה ארזי אסי דיין שלמה להט אלי אוחנה חוה אלברשטיין חיים יבין חנה לסלאו קובי אשרת אלון אבוטבול זוהר אוריין גידי גוב יאיר גרבוז נתן זך יזהר כהן נורית גלרון אלון אולארצ'יק אביב גפן מאיר בנאי ריקי גל יהונתן גפן אילנה אביטל יובל נריה דורי בן-זאב מרדכי בן-זאב יוסף מילוא מני פאר כרמית גיא מנשה קדישמן תוכניות הילוך חוזר בערוץ יוטיוב של של כאן 11
Justia

Justia הוא אתר אינטרנט אמריקני המתמחה במידע משפטי. האתר נוסד ב-2003 על ידי טים סטנלי, לשעבר מאתר FindLaw, והוא אחד ממאגרי המידע המשפטי הגדולים בעולם. מטה החברה ממוקם במאונטיין ויו, קליפורניה. האתר מציע מקרים משפטיים, קודים, דעות וטקסטים משפטיים בחינם, ושירות בתשלום לספריות ושרתי עורכי הדין שלהם. ב-2007 דיווח הניו יורק טיימס ש-Justia משקיעם כ-10,000 דולר בחודש עבור העתקת מסמכים מבית המשפט העליון של ארצות הברית ופרסומם באופן מקוון כדי להנגיש אותם לציבור ללא עלות. מדריכי חיפוש מידע משפטי בספריות משתמשים ב-Justia. מדריך המחקר של בית הספר למשפטים של אוניברסיטת דיוק מציין כי Justia מועיל ל-PACER. Stephanie Francis Ward, Tim Stanley: Big Giver, www.abajournal.com, ‏20 באוקטובר 2009 (באנגלית) Terry Carter, Justia’s Stacy Stern finds real profit in making things free, www.abajournal.com, ‏12 באפריל 2012 (באנגלית) Jason Tashea, Justia launches new peer-reviewed attorney ratings, www.abajournal.com, ‏11 באפריל 2018 (באנגלית) Markoff, John, A Quest to Get More Court Rulings Online, and Free, ניו יורק טיימס, ‏20 באוגוסט 2007 (באנגלית) PACER - מאגר משפטי מקוון בארצות הברית Court Records and Briefs, אוניברסיטת דיוק (באנגלית)
סרגייב פוסאד

סרגייב פוסאד (ברוסית: Сергиев Посад) היא עיר במחוז מוסקבה ברוסיה. סרגייב פוסאד ממוקמת בחלק המרכז-אירופי של רוסיה, על הרמה של סמולנסק-מוסקבה (אנ'), בחלק הצפון-מזרחי של מחוז מוסקבה. נמצאת כ-52 ק"מ ממוסקבה. בעיר נמצא המנזר הסטארופגיאלי (אנ') של הכנסייה האורתודוקסית הרוסית, אתר מורשת עולמית של אונסק"ו - לאוורת השילוש-סרגייב. העיר כלולה במסלול התיירות "טבעת הזהב של רוסיה". עד 1930 נקראה העיר - סרגייב. מ 1930 עד 1991 - זגורסק. מדיה וקבצים בנושא סרגייב פוסאד בוויקישיתוף אתר האינטרנט הרשמי של סרגייב פוסאד (ברוסית) סרגייב פוסאד, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
לכנר (גלשן)

גלשן לכנר (Lechner A-390) היה דגם אולימפי באולימפיאדת ברצלונה (1992) בשנת 1984 הפכה גלישת הרוח לענף הספורט הצעיר ביותר שנכלל אי פעם במשחקים האולימפיים. הופעת הבכורה באולימפיאדת לוס אנג'לס (1984) הייתה בתחרות גברים בלבד. גלשן המפרש האולימפי הראשון אי פעם היה Windglider, גלשן גלישת הרוח One Design שיוצר באירופה על ידי פרד אוסטרמן. ה-Windglider השתמש במפרש בשטח 6.5 מ"ר, כללי הדגם לא אפשרו שימוש בחגורת איזון. משקל החרב היה כארבעה קילוגרמים ונישא על הכתף במהלך הפלגה במורד הרוח[דרושה הבהרה]. ארבע שנים מאוחר יותר, באולימפיאדת סאול (1988), בחר הוועד האולימפי הבינלאומי (IOC) ב-Lechner Division II שתוכנן על ידי ג'ורג' לכנר באוסטריה, גלשן באורך 3.9 מטר (תחתית עגולה - Displacement בעוד Division I שהיה שטוח Flatboard, לא היה דגם אולימפי אך היה דגם באליפויות עולם) וביצועים מעולים בקדמית[דרושה הבהרה] בתנאי רוח קלה. תנאי הים בפוסאן היו קשים, גלשנים רבים ניזוקו ונדרש היה לחלץ גולשים רבים. למשחקים האולימפיים בברצלונה 1992, שמרו המארגנים על דגם הלכנר. אף על פי כן, הם שינו אותו על ידי שינוי מיקום החרב והתורן אחורה והוספה של מפרש גדול יותר בשטח 7.3 מ"ר מיוצר על ידי NeilPryde. בשנת 2015 החלה בארצות הברית מגמה לחזור לדגם הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון: International Yacht Racing Union = IYRU / International Sailing Federation = ISAF World Sailing = WS איגוד השייט בישראל שיט במשחקים האולימפיים שיט תחרותי שיט מפרשיות דגמים אולימפיים (אנגלית) מיסטרל מדיה וקבצים בנושא לכנר בוויקישיתוף לכנר, ברשת החברתית פייסבוק Lechner, ברשת החברתית פייסבוק (בצרפתית) NeilPryde, NeilPryde (באנגלית) Return To D2!, US windsurfing, ‏JUNE 22, 2015
הדיוויזיה ה-103 (ארצות הברית)

הדיוויזיה ה-103 (באנגלית: 103rd Infantry Division) היא דיוויזיה של צבא ארצות הברית שלחמה במלחמת העולם השנייה, והיא פעילה כיום המפקדת תמיכה של יחידות המילואים. הדיוויזיה הוקמה ב-24 ביוני 1921 בדנוור, קולורדו, והיחידות הכפופות של הדיוויזיה התפזרו בין המדינות קולורדו, אריזונה וניו מקסיקו. הדיוויזיה כללה בעיקר קצינים דרך קורפוס ההכשרה לקציני מילואים ממכללות ואוניברסיטאות במדינות המוקצות לה, והיא נותרה בעצם קאדר קצינים עם מעט מתגייסים, ולא מילאה תפקיד משמעותי עד מלחמת העולם השנייה. ב-15 בספטמבר 1942 הופעלה הדיוויזיה תחת פיקודו של צ'ארלס הפנר הבן במחנה קלייבורן, לואיזיאנה, והיא כללה את הרגימנטים ה-409, ה-410 וה-411. ב-20 באוקטובר 1944 נחתה הדיוויזיה במרסיי, צרפת, ובסוף אוקטובר החלה בפעילות באזור הרי הווז'. בהמשך לחמה הדיוויזיה בבלימת המתקפה הגרמנית באלזס, שהתנהלה במקביל לקרב על הבליטה. הדיוויזיה נטלה חלק בפלישת בעלות הברית המערביות לגרמניה, ולאחר מכן השתתפה בכיבוש אזור ריינלנד. בהמשך התקדמה הדיוויזיה לעבר וירטמברג וכבשה את שטוטגרט, וב-26 באפריל 1945 חצתה את הדנובה ליד אולם. ב-3 במאי 1945, רגימנט הרגלים ה-409 של הדיוויזיה כבש את אינסברוק, אוסטריה, כמעט ללא קרב. רגימנט הרגלים ה-411 המשיך לקחת את מעבר ברנר ולזכות בכבוד לחבור עם הדיוויזיה ה-88 של הארמייה החמישית, שנלחמה בדרכה צפונה במעלה חצי האי האיטלקי. במהלך הלחימה איבדה הדיוויזיה 720 הרוגים ו-3,329 פצועים. לאחר המלחמה חזרה הדיוויזיה לארצות הברית, שם הושבתה ב-22 בספטמבר 1945 בניו ג'רזי. הדיוויזיה ה-103 הופעלה מחדש כדיוויזיית מילואים ב-7 במאי 1947 בדה מוינס, איווה. בפברואר 1963, מרכיבי הלחימה שלה אורגנו מחדש כחטיבת חי"ר 205 ומפקדה מבצעית 103. ביוני אותה שנה, מפקדה זו הוגדרה מחדש כמפקדת הפיקוד ה-103 (דיוויזיונית). בדצמבר 1965, היא אורגנה מחדש כחטיבת התמיכה ה-103. חטיבת התמיכה ה-103 אורגנה מחדש כמפקדת התמיכה ה-103 של הקורפוס (COSCOM) בספטמבר 1977. ה-COSCOM ה-103 הייתה פיקוד התמיכה הראשון של הצבא במילואים של צבא ארצות הברית. ב-15 בספטמבר 1993, ה-COSCOM ה-103 הושבתה. מתוך השבתת ה-COSCOM ה-103 הוקמו שתי יחידות מילואים חדשות: פיקוד אזור ארמיית הזירה ה-19 (CONUS) וה-COSCOM ה-3 (CONUS). ב-14 בפברואר 2006 ה-103 סומנה מחדש לפלוגת המטה והמפקדה, פיקוד המשלוח ה-103. פיקוד המשלוח ה-103 הופעל מחדש כמפקדת מילואים החל מה-16 בספטמבר 2006. למרות שהחטיבה הועברה רשמית לאזור איווה ומינסוטה ב-1947, סמל הקקטוס שלה עדיין משקף את המיקומים הגאוגרפיים המקוריים של היחידה. ה-103 הפכה מחטיבת חי"ר, לחטיבה תומכת, למפקדת תמיכה בצבא, לפיקוד קיום משלחת. מדיה וקבצים בנושא הדיוויזיה ה-103 בוויקישיתוף הדיוויזיה ה-103 (באנגלית)
בן לענא

בן לענא היה סופר שכתב את אחד מהספרים החיצוניים. שם זה מוזכר רק פעם אחת בתלמוד הירושלמי, שם מוזכרים בין הספרים החיצוניים אותם אוסרת המשנה לקרוא "ספרי בן סירא וספרי בן לענא". במדרש קהלת רבה יש מאמר דומה בו השם "בן לענא" מוחלף בשם "בן תגלא". סופר יהודי בתחילת המאה ה־16 כותב את השם "בן יענה", וכותב לגבי ספריו: "ראיתי אותם הספרים שהם חידות והבלים". נראה על פי המאמר בירושלמי שספרי בן לענא, כמו ספרי בן סירא, היו ספרים שקבוצות מסוימות הכניסו לקאנון כתבי הקודש שלהם, ומסיבה זו במשנה מתנגדים לקריאה בהם, או, יותר נכון, לקאנוניזציה שלהם.[דרוש מקור][מפני ש...] לדעת מנואל יואל ספרו של בן לענא הוא ספר אפוקליפטי, ומכאן מגיע שמו שבקהלת רבה "בן תגלא", מלשון התגלות, והשם "בן לענא" הוא מלשון לענה (=מזון תולעים), שניתן על מנת לזלזל בו. לעומתו, יוליוס פירסט טוען שהשם "בן לענא" הוא תעתיק מוטעה של השם "אפולוניוס", והירושלמי באמת מתייחס לספריו של הפילוסוף היווני המפורסם אפולוניוס איש טיאנה, ואת "בן תגלא" הוא מזהה עם הפילוסוף היווני אמפדוקלס. יוסף פרלס טוען ששני השמות "בן לענא" ו"בן תגלא" הם תעתיקים מוטעים של השם "בן תעלא (בארמית: בן השועל)", מכאן שספר "בן תעלא" יתאים ל"משלי שועלים", שמוזכרים גם הם במקורות יהודיים. ירושלמי סנהדרין, פרק י' הלכה א. משנה סנהדרין, פרק י' משנה א'. קהלת רבה, יב, יב Steinschneider, "Hebr. Bibl." vii. 65 Joel, Blicke in die Religionsphilosophie, i. 75 Fürst, Canon des Alten Testaments, pp. 97-99 Perles, ib. iii. 116-118
נקודת אמאדוק

נקודת אמאדוק (בבולגרית: Амадок, באנגלית: Amadok Point) היא לשון יבשה בחוף הדרומי של האי ליווינגסטון, באיי שטלנד הדרומיים, שבאנטארקטיקה. לשון היבשה בולטת מהיבשה למרחק של 400 מטרים מחוף האי לתוך מצר ברנספילד. נקודת אמאדוק ממוקמת 2 קילומטרים צפונית-מערבית מנקודת אלפנט; נקודת אמאדוק ממוקמת 2 קילומטרים דרומית-מערבית מנונאטאק קלארק. לשון היבשה אינה מכוסה שלג בחודשי הקיץ האנטארקטי. לשון היבשה נקראת על שם המלך התראקי אמאדוקוס (שלט בשנים 384–415 לפני הספירה). תצלום לוויין של אזור הנקודה, תוך סימון אתרים נוספים באזור באתר copernix